Diari Oficial de la Generalitat Valenciana


Sumari del DOGV 1797, del 04-06-1992 (1992/825039)

ORDRE de 5 de març de 1992, de la Conselleria de Cultura, Educació i Ciència, per la qual es convoca la concessió de subvencions a federacions esportives de la Comunitat Valenciana.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/05/(4)/dof/vci/html**

### Dades del document

Número de DOGV
:   1797

Data del DOGV
:   04-06-1992

Secció del DOGV
:   DISPOSICIONS GENERALS

Número del document
:   1992/825039


Data del document
:   05-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de març de 1992, de la Conselleria de Cultura, Educació i Ciència, per la qual es convoca la concessió de subvencions a federacions esportives de la Comunitat Valenciana.  
Segons l'article 31-28 de l?Estatut d?autonomia de la Comunitat Valenciana, l?esport és competència exclusiva de la Generalitat Valenciana.  
Així doncs, incumbeix a aquesta, per mitjà de la Conselleria de Cultura, Educació i Ciència, l?ordenació, programació i planificació de l'activitat esportiva en la nostra comunitat, mitjançant el foment i la promoció de les associacions esportives existents, entre les quals ocupen un lloc preferent i prioritari les federacions esportives autònomes, com a entitats d?utilitat pública a les quals la llei reconeix que, a més de les atribucions pròpies, exerceixen per delegació funcions públiques de caràcter administratiu, actuant en aquest cas com agents col·laboradors de l?administració pública.  
A tal efecte, amb la finalitat de recolzar la realització dels programes i activitats pròpies de les federacions, i d'acord amb el que estableix el text refós de la Llei de la Hisenda Pública de la Generalitat Valenciana aprovada per Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions a les federacions esportives de la Comunitat Valenciana sempre que complesquen els requisits establerts en aquesta ordre i s'aproven les bases per a la seua concessió, les quals figuren com a annex I d'aquesta disposició.  
Segon,  
Les subvencions per un import global màxim de 210 milions de pessetes aniran a càrrec del capítol IV de la secció 09, servei 10 i programa 457-1, línies 403/000/92 o 404/000/92 segons es tracte de programes ordinaris o esdeveniments de caràcter extraordinari respectivament, del pressuposts de la Generalitat Valenciana per a 1992.  
Tercer  
La realització del programa d'activitats per al qual haja estat concedida la subvenció serà d'exclusiva responsabilitat de l?entitat. Així mateix, aniran al seu càrrec els mitjans humans i materials necessaris per efectuar-ne el compliment, inclosos els derivats de les obligacions fiscals i de la Seguretat Social.  
Quart  
Les entitats subvencionades estan obligades al compliment de les condicions següents:  
1. Acreditar que estan al corrent de llurs obligacions tributàries i socials.  
2. Sotmetre?s a les actuacions de control financer que corresponguen a la intervenció general, en relació amb la subvenció concedida.  
3., Admetre la presència de la inspecció de la Conselleria de Cultura, Educació i Ciència.  
4. Notificar a la Direcció General d'Esports qualsevol proposta de canvi o modificació del programa presentat, en el moment que es produesca.  
5. Fer constar en tota informació o documentació pròpia de l'activitat esportiva que aquesta està subvencionada per la Conselleria de Cultura, Educació i Ciència.  
6. Comunicar a la Conselleria de Cultura, Educació i Ciència la concessió de qualsevol altres subvencions o ajudes.  
7. Retornar l?import de les subvencions rebudes si la despesa no es produeix o hi ha cap modificació substancial en els objectius de l'activitat esportiva que van motivar la subvenció, i quan es tinga qualsevol altre tipus de subvenció o ajuda que cobresca l?import d'aquestes despeses.  
DISPOSICIO TRANSITORIA  
Les federacions que hagen sol·licitat la subvenció per a l'exercici 1992 amb anterioritat a l'entrada en vigor d'aquesta ordre disposaran d'un termini de 10 dies hàbils per a solucionar les possibles deferències observades.  
DISPOSICIONS FINALS  
Primera  
S'autoritza el Director General d'Esports perquè dicte les resolucions, necessàries per al desplegament i l?execució  
D?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 5 de març de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Bases per les quals es regula la concessió de subvencions a les federacions esportives de la Comunitat Valenciana per a l'execució de llurs programes ordinaris i esdeveniments de caràcter extraordinari.  
Primera  
Les subvencions d'aquesta convocatòria tindran per objectiu col·laborar econòmicament en el desenvolupament dels programes, amb finalitats específicament esportives, en el seu àmbit territorial de competència, derivats dels seus pressupostos anuals aprovats en l'Assemblea General d'Esports i supervisats per la Direcció General d'Esports.  
Segona  
Podran sol·licitar aquestes subvencions:  
Les federacions esportives de la Comunitat Valenciana constituïdes segons els decrets 156/1983, de 5 de desembre i el 120/1984, de 12 de novembre, del Consell de la Generalitat Valenciana i llurs disposicions de desplegament.  
Tercera  
Les federacions esportives formularan les sol·licituds de les subvencions per mitjà d'una instància dirigida al Conseller de Cultura Educació i Ciència, segons el model que s'adjunta com a annex li en aquesta ordre i que serà facilitada per la Direcció General d'Esports de la Conselleria de Cultura, Educació i Ciència.  
Quarta  
El termini de presentació de les instàncies serà de 30 dies hàbils a partir de l?endemà de la publicació d?aquesta ordre en el Diari Oficial de la Generalitat Valenciana.  
Cinquena  
A les sol·licituds, que hauran d?anar signades per persones jurídicament capacitades per a fer-ho, s'haurà d?adjuntar l'avantprojecte del pressupost de despeses de la federació per programes i previsió d'ingressos per a l'any 1992; es presentaran en el Registre General de la Conselleria de Cultura, Educació i Ciència, avinguda de Campanar, 32, de València o en els serveis territorials de Cultura, Educació i Ciència d'Alacant, Castelló o València, els centres d'informació, iniciatives i reclamacions de la Generalitat Valenciana o per qualsevol dels procediments establerts en l'article 66 de la Llei de Procediment Administratiu.  
Sisena  
L?avantprojecte de pressuposts d'ingressos i despeses de la federació inclourà els següents apartats i conceptes:  
1) Despeses específiques per a cada programa.   
I. Generals.  
II. Activitats (ordinàries i esdeveniments esportius extraordinaris).   
III. Tecnificació esportiva.  
IV. Docència.  
V. Promoció i divulgació. VI. Inversions.  
VII. Programa especial.  
2) Resum general per programes i el seu finançament.   
3) Territorialització de la despesa.  
4) Quadre comparatiu. En relació a ingressos i despeses de l?exercici anterior.  
Els programes i pressupostos hauran d'incloure la totalitat de les activitats de la federació esportiva en l?àmbit autonòmic, amb independència de la seua estructuració territorial (provincial, comarcal, etc.), incloent-hi els diferents òrgans corporatius que la componen (col·legis d'entrenadors, jurats o àrbitres, etc.).  
Setena  
Quan la sol·licitud no complesca els requisits necessaris o falte algun document complementari dels que en cada cas s'exigeixen, es requerirà l'interessat perquè ho solucione en el termini de 10 dies, i se li advertirà que l'expedient s'arxivarà si deixa passar aquest termini sense solucionar-ho.  
Vuitena  
La Direcció General d'Esports podrà recaptar tantes informacions, aclariments o documents complementaris com estime necessaris per al seu assessorament; després d'això elevarà la proposta al Conseller de Cultura, Educació i Ciència, per a la seua adjudicació.  
Novena  
Resolt l?expedient de subvenció, se?n comunicarà als interessats l'aprovació o la denegació per mitjà de la Direcció General d'Esports.  
Deu  
En el termini de 3 mesos, a partir de la comunicació de la subvenció, les federacions subvencionades hauran de presentar els pressuposts definitius de l'any en curs, aprovats prèviament per l'assemblea general, en els qual s?especifiquen la totalitat d'ingressos i despeses detallats per programes i conceptes,' amb indicació dels corresponents comptes, dels quals procedeixen o es destinen d?acord amb l?Ordre del Ministeri d'Economia i Hisenda de 10 de febrer de 1984, per la qual s'aproven les normes d?adaptació del Pla General de Comptabilitat a les ' Federacions i Agrupacions Esportives (BOE núm. 57; de 7 de març de 1984).  
Onze  
La subvenció de la Conselleria de Cultura, Educació i Ciència es distribuirà dins del pressupost d'ingressos de les federacions, necessàriament de la manera següent:  
Programa 1: el 20 o 25% com a màxim, depenent que la seu federativa pertanya a la Conselleria de Cultura, Educació i Ciència o a la mateixa federació territorial.  
Programa II: el 5001o com a mínim.  
Programa III: el 1501o com a màxim.  
Programa IV i V: es repartiran com a màxim el 15 o el 10% amb les mateixes condicions que el Programa I.  
Les subvencions de la Conselleria de Cultura, Educació i Ciència amb destinació al programa VI, i determinades actuacions del programa de tecnificació, ajudes a clubs o esdeveniments esportius de caràcter extraordinari, rebran un tractament especial i seran concedides amb caràcter finalista.  
Dotze  
Per a la concessió de subvencions es valorarà fonamentalment la coherència del programes i dels pressuposts presentats.  
Així mateix, es valoraran els aspectes següents: nombre de clubs, nombre de llicències, qualificació com a esport olímpic, dificultat tècnica de generar recursos propis, etc.  
Serà motiu de desestimació de la sol·licitud no haver justificat subvencions anteriors.  
Tretze  
L?abonament de les subvencions es realitzarà de la manera següent:  
L?abonament del 50% de les subvencions corresponent al primer semestre de l'any o determinats esdeveniments esportius de caràcter extraordinari, es produirà per avançat i a justificar.  
La quantia corresponent al tercer trimestre s'abonarà després de la justificació del total del primer semestre.  
La quantia corresponent al quart trimestre s'abonarà després de la justificació del total de la despesa que resta de l?exercici econòmic (segon semestre).  
Les federacions esportives subvencionades justificaran les quantitats semestrals corresponents, presentant per duplicat l?exemplar i, en el termini de 30 dies a partir de l'acabament de cada període la documentació que s'indica a continuació:  
1. Certificat de la despesa, segons el model que els facilitarà el Servei de Federacions i Associacions Esportives, referida als ingressos procedents de la subvenció de la Conselleria de Cultura, Educació i Ciència, acompanyat dels justificants originals, que s'hi especifiquen. Els justificants de la despesa hauran de complir les condicions establertes en les normes que, com a annex III, acompanyen aquesta ordre.  
2. Memòria informe de l'activitat realitzada.  
3. Després de la justificació de la totalitat de la subvenció de la Conselleria de Cultura, Educació i Ciència, s'hauran de presentar la memòria resum de l'any, els fulls de liquidació i el balanç de l?exercici econòmic, i emplenar els impresos que se'ls faciliten oportunament.  
Així mateix, s'hauran de presentar els comptes justificatius de les despeses per ingressos procedents de subvencions de la federació espanyola, per recursos generats per la mateixa federació territorial, les seues delegacions provincials i la resta d'òrgans estamentals que la componen, i per ingressos procedents de la col·laboració d'altres entitats o persones.  
Aquests comptes justificatius aniran acompanyats de les còpies dels justificants corresponents.  
Catorze  
Les federacions subvencionades hauran de subscriure el compromís de reintegrar a la Conselleria de Cultura, Educació i Ciència les quantitats rebudes, cas d'incompliment de qualsevol de les condicions d?aquesta convocatòria.  
En el supòsit que les entitats subvencionades no acomplesquen els requisits que es determinen en la base anterior, la Direcció General d'Esports procedirà a deixar sense efecte les Subvencions concedides i arbitrarà el procediment necessari per a la devolució de l?import ja abonat de la manera prevista en la Llei de la Hisenda Pública de la Generalitat Valenciana.  
Quinze  
La no aportació de la documentació o de la informació que la Direcció General d'Esports considere necessàries per al correcte exercici de les seues competències en aquesta matèria, comportarà la interrupció de tota ajuda en els termes previstos en aquesta ordre.  
ANNEX II  
? amb DNI núm. ?, com a president/presidenta i en representació de la Federació de ? de la Comunitat Valenciana, amb domicili social a ?, c/ ?. núm. ?, i NIF ...  
SOL.LICITE que em siga concedida una subvenció econòmica per a la realització del projecte corresponent a l?exercici econòmic de 1992, l'avantprojecte de despeses del qual s'adjunta per programes, i assumesc totes les responsabilitats que puguen derivar-se de la seua realització.  
També em compromet a tornar a la Conselleria de Cultura, Educació i Ciència les quantitats percebudes en cas d'incompliment de les condicions d'aquesta convocatòria, així mateix, em compromet a complir tots els requisits especificats en la normativa vigent aprovada per la Conselleria de Cultura, Educació i Ciència i declare no haver desfigurat la veritat, ni haver amagat cap informació referent a les dades que consten en aquesta sol·licitud.  
A l?efecte de tràmit de la subvenció, aquesta haurà de transferir-se al compte núm. ?, que a nom d'aquesta federació figura al Banc ?, sucursal urbana ? amb domicili a ?, C/ ? núm. ?  
? . ? d ? de 19..  
Signatura  
CONSELLERIA DE CULTURA, EDUCACIO I CIENCIA  
Direcció General d'Esports  
Dades d'interés  
Horari federació:  
Dies ... de ... a ... hores   
Dies ... de ... a ... hores   
Dies ... de ... a ... hores   
Telèfons .... ... Telefax .... Telex ...  
Composició de la Junta Directiva  
nom i cognoms Secretari General..   
Director Tècnic ...   
Altres càrrecs (denominació): ...  
Altres informacions:  
?  
?  
?  
ANNEX III  
Normes per a la justificació administrativa de les subvencions de la Conselleria de Cultura, Educació i Ciència en matèria d?esports.  
Els justificants han de ser originals.  
No presentar esmenes ni ratllades.  
Les factures esteses a nom de la federació hauran de contenir:  
- CIF o NIF de la persona o empresa proveïdora.  
- Especificació clara del contingut.  
- Rebut acreditatiu del pagament.  
Si la factura no presenta rebut, hauran d'adjuntar un rebut de pagament que, estès igualment a nom de la federació, haurà de contenir:  
- CIF o NIF del perceptor.  
- Especificació clara del contingut.  
Els justificants, siga la quantia que siga i l'aplicació pressupostària, hauran de tenir el vist-i-plau del president de la federació.  
1. Compensacions econòmiques a persones físiques: per a la correcta justificació de les despeses ocasionades en aquest apartat és imprescindible:  
a) IRPF: document original del pagament i relació nominal.  
b)S.S.: document original TC- 1 i TC- 2.  
1.1. Salaris:  
L?abonament dels salaris a empleats (administratius i tècnics) s'efectuarà per mitjà d'una justificació practicada en el rebut del model oficial, solament pel líquid.  
Les retencions en concepte d'IRPF que s?efectuen hauran de ser les que corresponguen en cada cas, tenint en compte les disposicions en vigor, i s'hauran de justificar separadament de l?import líquid de la nòmina.  
Les retencions i els pagaments en concepte de Seguretat Social s'hauran de justificar separadament de l?import líquid de la nòmina.  
1.2. Beques, premis i altres:  
Hauran en tots els casos de:  
- Complir les normes vigents sobre Seguretat Social, i efectuar les retencions d'IRPF corresponents en cada cas, segons les disposicions vigents.  
1.3. Dietes:  
S'entén per dieta la quantitat que, fixada per acord de l'assemblea general de la federació i autoritzada per la Conselleria de Cultura, Educació i Ciència, es produeix diàriament per a satisfer les despeses que origina l?estada fora del lloc de residència oficial. Es considera correcta la justificació si no hi figuren factures de menjar, allotjament o qualsevol altra despesa de tipus personal, referent al mateix desplaçament. Qualsevol quantitat que es perceba en aquest cas, estarà subjecta a les retencions per IRPF legalment establertes.  
La justificació s'efectuarà en un document on haurà de constar:  
- El nom del perceptor i el NIF   
- El càrrec que exerceix en la federació,   
- El motiu de la percepció,   
- La durada de la comissió de servei,   
- L?import de la dieta,   
- El nombre de dietes a percebre,   
- L?import total,  
- El rebut del perceptor.  
2. Desplaçaments:  
Als justificants del desplaçaments, s'adjuntarà la següent documentació, segons els casos:  
2.1. Si el desplaçament s?efectua amb vehicle propi: rebut signat pel perceptor on es faça constar:  
- Distància recorreguda en el viatge,   
- Quantitat a percebre per km,  
- NIF.  
2.2. Si el desplaçament s?efectua en transport regular:  
- Rebut signat pel perceptor, per l?import del bitllet,  
- Bitllet original.  
2.3. Si el bitllet es gestiona directament per la federació:  
- Factura i rebut del pagament de l?agència de viatges,  
- Bitllet original.  
2.4. Desplaçaments col·lectius (grups):  
- Bitllets utilitzats,  
- Factura i rebut del pagament de l?agència de viatges subministradora,  
- Relació nominal dels components del grup i càrrec que ocupen en la federació.  
En el mateix document poden aparèixer desplaçaments i dietes, sempre que complesquen les condicions indicades en cada cas.  
3. Altres despeses.  
3.1. En els desplaçaments col·lectius:  
Les despeses efectuades amb motiu o a conseqüència del mateix desplaçament i que per la seua naturalesa no puguen ser acreditats amb caràcter individual, s'hauran de justificar efectuant-ne una liquidació única, signada pel responsable del grup, i especificant-ne tots els justificants que s?hi adjunten i el seu import.  
Si el desplaçament es fa fora del territori nacional, i les despeses en moneda estrangera, s'haurà d'adjuntar el justificant de compra de les divises, on conste el contravalor oficial.  
3.2. Les despeses abonades per mitjà de targeta de crèdit estesa a nom de la federació s'hauran de justificar adjuntant-hi.  
- Albarà justificatiu de la despesa. Rebut de càrrec emès per l?entitat bancària corresponent.  
Totes les despeses ocasionades en la mateixa activitat (desplaçament, allotjament, dietes, etc.,), s'hauran d'agrupar formant un únic justificant.  
4. Subvencions a clubs o entitats:  
4.r. Certificat de la federació territorial on s'expresse l'acord de la junta de govern de concedir la subvenció i el motiu d'aquesta.  
- Rebut, signatura autògraf del perceptor o representant de l'entitat, on es faça constar:  
- Quantitat percebuda,   
- Motiu de la subvenció,   
- CIF de l?entitat o NIF del responsable.   
- Segell del club.  
Independentment de la qualitat des justificants com a tals, els comptes justificatius hauran de complir els següents requisits:  
1. Cada compte haurà de justificar totalment o en part únicament un lliurament.  
2. La liquidació de cadascuna de les activitats federatives en que participen esportistes, tècnics i/o directius, individualment o col·lectivament, haurà d'efectuar-se en l?imprès corresponent, indicant-hi el programa a que s'imputa i adjuntant-hi tots els justificants de les despeses ocasionades en i per la pròpia activitat, que hauran d'anar numerades i relacionades correlativament.  
3. Els justificants integrats en cada compte hauran de presentar-se:  
a) Relacionats i numerats correlativament, partint del número 1 (en el justificant número 1 els documents 1/1, 1/2, etc.).  
b) Els comptes hauran de totalitzar-se integrant, en sumes parcials per programes, cadascun dels justificants.


Còpia Permalink ELI